ananddey/assamese-wiki-corpus huggingface dataset:
মামা কুইলা

মামা কুইলা বা মামা কিলা (অৰ্থ: মা চন্দ্ৰ), ইনকা পৌৰাণিক কাহিনী আৰু ধৰ্মত, চন্দ্ৰৰ তৃতীয় শক্তি আৰু দেৱী আছিল। তেওঁ আছিল ইংতিৰ ডাঙৰ ভনীয়েক আৰু পত্নী, ভিৰাকোচাৰ কন্যা আৰু ইনকা সাম্ৰাজ্য আৰু সংস্কৃতিৰ পৌৰাণিক প্ৰতিষ্ঠাপক মানকো কাপাক আৰু মামা উকলু (মামা অক্লো)ৰ মাতৃ। তেওঁক বিবাহ আৰু ঋতুচক্ৰৰ দেৱী আছিল, আৰু নাৰীৰ ৰক্ষক বুলি গণ্য কৰা হৈছিল। ইনকা কেলেণ্ডাৰত তেওঁৰ গুৰুত্বপূৰ্ণ স্থান আছিল। মামা কুইলাক লৈ থকা মিথসমূহৰ ভিতৰত আছে যে, তেওঁ কান্দিলে ৰূপৰ চকুলো সৰিছিল আৰু চন্দ্ৰগ্ৰহণ হৈছিল যেতিয়া তেওঁক কোনো প্ৰাণীয়ে আক্ৰমণ কৰিছিল। তেওঁক এগৰাকী সুন্দৰী নাৰীৰ ৰূপত কল্পনা কৰা হৈছিল আৰু তেওঁৰ মন্দিৰবোৰত নিষ্ঠাবান পুৰোহিতসকলে সেৱা আগবঢ়াইছিল।

সম্ভৱতঃ কুইলা শব্দটো পুকুইনা ভাষাৰ পৰা ধাৰ কৰা হৈছে, যিয়ে এইদৰে ব্যাখ্যা কৰে, কিয় জিনগতভাৱে সম্পৰ্কহীন ভাষা যেনে কুচুয়া, আয়মাৰা আৰু মাপুচেৰ চন্দ্ৰৰ বাবে একেধৰণৰ শব্দ আছে। সাদৃশ্য কেৱল ভাষিক নহয়, প্ৰতীকীও কাৰণ মাপুচে আৰু মধ্য এণ্ডিয়ান ব্ৰহ্মাণ্ডবিজ্ঞানত চন্দ্ৰ (কুইলা/কুয়েন) আৰু সূৰ্য্য (ইংটি/আণ্টু) পত্নী।

কিংবদন্তি

মামা কুইলাক "মাদাৰ অৱ দ্য মুন" নামেৰে জনাজাত আছিল আৰু তেওঁ চন্দ্ৰৰ দেৱী আছিল। ষোড়শ শতিকাৰ মাজভাগত লিখা ফাদাৰ বাৰ্নাবে কোবোৰ মতে, চন্দ্ৰক তেওঁৰ "প্ৰশংসনীয় সৌন্দৰ্য্য" আৰু "পৃথিৱীক প্ৰদান কৰা উপকাৰ"ৰ বাবে পূজা কৰা হৈছিল। সময়ৰ গতি আৰু কেলেণ্ডাৰ গণনাৰ বাবে তাই গুৰুত্বপূৰ্ণ আছিল, কাৰণ বহুতো অনুষ্ঠান চন্দ্ৰ কেলেণ্ডাৰৰ ওপৰত ভিত্তি কৰি সৌৰ বছৰৰ লগত মিলাই সামঞ্জস্য কৰা হৈছিল। তেওঁ বিবাহ, মহিলাৰ ঋতুচক্ৰৰ তদাৰক কৰিছিল আৰু সাধাৰণতে মহিলাৰ ৰক্ষক হিচাপে গণ্য কৰা হৈছিল।

মামা কুইলাক কেন্দ্ৰ কৰি মিথ

চন্দ্ৰক কেন্দ্ৰ কৰি এটা মিথ আছিল "ক'লা দাগ"ৰ হিচাপ দিয়া; বিশ্বাস কৰা হৈছিল যে মামা কুইলাৰ সৌন্দৰ্য্যৰ বাবেই শিয়ালে মামা কুইলাৰ প্ৰেমত পৰিছিল, কিন্তু যেতিয়া তেওঁ আকাশলৈ উঠিছিল, তেতিয়া তেওঁ মামা কুইলাৰ ওপৰত চেপি ধৰিছিল আৰু দাগবোৰ উৎপন্ন হৈছিল। মামা কুইলাৰ পিতৃ বিৰাকোচা বুলি কোৱা হৈছিল।

প্ৰতীক আৰু মন্দিৰ

মামা কুইলাৰ কুস্কোত নিজা মন্দিৰ আছিল, য'ত তেওঁৰ বাবে উৎসৰ্গিত পুৰোহিতসকলে সেৱা আগবঢ়াইছিল। তেওঁক মানৱ ভদ্ৰমহিলা হিচাপে কল্পনা কৰা হৈছিল, আৰু তেওঁৰ ছবিত এটা সম্পূৰ্ণ বেৰ ঢাকি ৰখা ৰূপালী বলয় এটাও আছিল।

তথ্য সূত্ৰ

শ্ৰেণী:দেৱ-দেৱী
শ্ৰেণী:কাল্পনিক চৰিত্ৰ
সাৱিত্ৰী জিন্দাল

সাৱিত্ৰী দেৱী জিন্দাল এগৰাকী ভাৰতীয় মহিলা ব্যৱসায়ী। অসমৰ তিনিচুকীয়াত জন্মগ্ৰহণ কৰা সাৱিত্ৰী জিন্দালে উদ্যোগপতি জিন্দাল গ্ৰুপৰ প্ৰতিষ্ঠাপক ওম্ প্ৰকাশ জিন্দালৰ লগত ১৯৭০ চনত বিবাহপাশত আবদ্ধ হৈছিল। ২০০৫ চনত ওম্ প্ৰকাশ জিন্দালৰ মৃত্যুৰ পাছত তেওঁ জিন্দাল গ্ৰুপৰ অধ্যক্ষপদত অধিষ্ঠিত হয়। তেওঁ ভাৰতীয় জাতীয় কংগ্ৰেছৰ সদস্য আৰু হাৰিয়ানাৰ হিচাৰ সমষ্টিৰ পৰা কংগ্ৰেছৰ হৈ হাৰিয়ানা বিধানসভালৈ নিৰ্বাচিত হৈছিল। তেওঁ হাৰিয়ানা চৰকাৰৰ মন্ত্ৰীপদো লাভ কৰিছিল।

২০১৯ চনৰ ফ’ৰ্ব্‌ছ আলোচনীৰ মতে তেওঁ ভাৰতৰ আটাইতকৈ ধনী মহিলা। ফ’ৰ্ব্‌ছ ইণ্ডিয়াৰ তালিকাত তেওঁ ভাৰতৰ ২০তম আটাইতকৈ ধনী ব্যক্তি।

জীৱনী

১৯৫০ চনৰ ২০ মাৰ্চ তাৰিখে অসমৰ তিনিচুকীয়াত সাৱিত্ৰী জিন্দালে জন্মগ্ৰহণ কৰিছিল। ১৯৭০ চনত তেওঁ হাৰিয়ানাৰ জিন্দাল গ্ৰুপৰ প্ৰতিষ্ঠাপক বিখ্যাত উদ্যোগপতি ওম্ প্ৰকাশ জিন্দালৰ লগত বিবাহপাশত আবদ্ধ হয়। ২০০৫ চনত এক হেলিকপ্টাৰ দুৰ্ঘটনাত তেওঁৰ স্বামীৰ মৃত্যু হয়। ওম্ প্ৰকাশ জিন্দালৰ মৃত্যু হোৱাৰ পাছত তেওঁ জিন্দাল গ্ৰুপৰ অধ্যক্ষপদত অধিষ্ঠিত হয়। তেওঁ বৰ্তমান এমেৰিটাছ, জিন্দাল ষ্টীল এণ্ড পাৱাৰ লিমিটেডৰ চেয়াৰপাৰ্ছন। তেওঁ অধ্যক্ষপদ গ্ৰহণ কৰাৰ পাছতেই তেওঁলোকৰ কোম্পানীৰ আয় চাৰিগুণ বৃদ্ধি পায়। তেওঁৰ স্বামী অ.পি. জিন্দাল এজন অভিযন্তা আছিল। তেওঁ ১৯৫২ চনত জিন্দাল গ্ৰুপ প্ৰতিষ্ঠা কৰিছিল। পৰৱৰ্তী সময়ত ই ইস্পাত, শক্তি, খনি, তেল আৰু গেছৰ ক্ষেত্ৰকেইখনৰ লগত জড়িত হৈ পৰে। তেওঁলোকৰ ব্যৱসায়ৰ চাৰিটা শাখা তেওঁৰ চাৰিজন পুত্ৰ পৃথ্বীৰাজ জিন্দাল, সজ্জন জিন্দাল, ৰতন জিন্দাল আৰু নবীন জিন্দালৰ দ্বাৰা পৰিচালিত হয়। জিন্দাল ষ্টীল ভাৰতৰ তৃতীয় বৃহত্তম ইস্পাত উৎপাদক।

তেওঁ হাৰিয়ানাৰ হিচাৰ সমষ্টিৰ পৰা কংগ্ৰেছৰ হৈ হাৰিয়ানা বিধানসভালৈ নিৰ্বাচিত হৈছিল। ইয়াৰ লগতে তেওঁ হাৰিয়ানা চৰকাৰৰ মন্ত্ৰীও আছিল। ২০১৪ চনৰ হাৰিয়ানা বিধানসভা নিৰ্বাচনত তেওঁ পৰাজিত হৈছিল। তেওঁ ভাৰতীয় জাতীয় কংগ্ৰেছৰ সদস্য।

ৰাজনৈতিক জীৱন

২০০৫ চনত সাৱিত্ৰী জিন্দাল হিচাৰ সমষ্টিৰ পৰা হাৰিয়ানা বিধানসভালৈ নিৰ্বাচিত হৈছিল। ইয়াৰ আগতে এই সমষ্টিৰ পৰা তেওঁৰ স্বামীয়ে কেইবাবাৰো বিধানসভালৈ প্ৰতিনিধিত্ব আগবঢ়াইছিল। ২০০৯ চনত তেওঁ আকৌ একে সমষ্টিৰ পৰা বিধানসভালৈ নিৰ্বাচিত হয় আৰু ২০১৩ চনৰ ২৯ অক্টোবৰত তেওঁ হাৰিয়ানা চৰকাৰৰ কেবিনেট মন্ত্ৰী হিচাপে শপত গ্ৰহণ কৰে। মন্ত্ৰী হিচাপে তেওঁ কৰ আৰু দুৰ্যোগ ব্যৱস্থাপনা, একীকৰণ, পুনৰ্বাসন আৰু গৃহ-নিৰ্মাণ আৰু চহৰীয়া স্থানীয় সংস্থা আৰু গৃহ-নিৰ্মাণৰ ৰাজ্যিক মন্ত্ৰীৰ দপ্তৰৰ কাৰ্যভাৰ লাভ কৰিছিল।

বঁটা আৰু সন্মান

সাৱিত্ৰী জিন্দাল ভাৰতৰ আটাইতকৈ ধনী মহিলা। ২০১৬ চনৰ ফ’ৰ্ব্‌ছ আলোচনীৰ মতে তেওঁ প্ৰায় ৪ বিলিয়ন আমেৰিকান ডলাৰ আয়ৰে ভাৰতৰ ১৬তম‌ আটাইতকৈ ধনী ব্যক্তি আছিল। ইয়াৰ লগতে তেওঁ ২০১৬ চনত বিশ্বৰ ৪৫৩তম আটাইতকৈ ধনী ব্যক্তি আছিল। তেওঁ বিশ্বৰ সপ্তম আটাইতকৈ ধনী মাতৃ আৰু তেওঁৰ স্বামীয়ে আৰম্ভ কৰা সামাজিক কাৰ্যসমূহলৈ তেওঁ অৱদান আগবঢ়ায়।
২০১৯ চনৰ ফ’ৰ্ব্‌ছ আলোচনীৰ মতে তেওঁ ভাৰতৰ আটাইতকৈ বেছি ধনী মহিলা। ফ’ৰ্ব্‌ছ ইণ্ডিয়াৰ তালিকাত তেওঁ ভাৰতৰ ২০তম আটাইতকৈ ধনী ব্যক্তি। ২০০৮ চনত অখিল ভাৰতীয় তেৰাপন্থ মহিলা মণ্ডলে তেওঁক আচাৰ্য তুলসী কৃতিত্ব পুৰস্কাৰ আগবঢ়ায়।

তথ্য উৎস

শ্ৰেণী:ভাৰতৰ ব্যক্তি
শ্ৰেণী:ভাৰতৰ ব্যৱসায়ী
শ্ৰেণী:ভাৰতীয় ৰাজনীতিবিদ
বাদাম

বাদাম হৈছে এক প্ৰকাৰৰ খাদ্য, যাক সাধাৰণতে বীজ ৰূপে খোৱা হয় আৰু যাৰ ওপৰত এক কঠিন আৱৰণ থাকে। যদিও বহু প্ৰকাৰৰ বীজ আৰু ফলক সাধাৰণ কথোপকথনত "বাদাম" বুলি কোৱা হয়, উদ্ভিদবিদ্যাৰ দৃষ্টিকোণত কেৱল বিশেষ ধৰণৰ ফলবোৰহে প্ৰকৃত বাদাম হিচাপে গণ্য কৰা হয়। উদাহৰণস্বৰূপে- হেজেলনাট, চেষ্টানাট, আৰু একোৰ্ণ হ'ল প্ৰকৃত বাদাম।

বিভিন্ন প্ৰকাৰৰ বাদাম

বিভিন্ন প্ৰকাৰৰ বাদাম
নাম
ছবি
উৎপত্তি
কাঠবাদাম (Prunus dulcis)
ইৰাণ
ব্ৰাজিলিয়ান বাদাম (Bertholletia excelsa)
কাজু বাদাম (Anacardium occidentale)
উত্তৰ-পূব ব্ৰাজিল
চেষ্টনাট (Castanea dentata)
উত্তৰ গোলাৰ্ধৰ নাতিশীতোষ্ণ অঞ্চল
নাৰিকল (Cocos nucifera)
গ্ৰীষ্মমণ্ডল
হেজেলনাট (Corylus avellana)
উত্তৰ গোলাৰ্ধৰ নাতিশীতোষ্ণ অঞ্চল
মেকাডামিয়া (Macadamia spp.)
অষ্ট্ৰেলিয়া
চীনা বাদাম (Arachis hypogaea)
দক্ষিণ আমেৰিকা
পিকান বাদাম (Carya illinoinensis)
দক্ষিণ মাৰ্কিন যুক্তৰাষ্ট্ৰ, উত্তৰ মেক্সিকো
পাইন বাদাম (Pinus spp.)
উত্তৰ গোলাৰ্ধ
পেস্তা বাদাম (Pistacia vera)
মধ্য এছিয়া
আখৰ'ট (Juglans regia)Black walnut (Juglans nigra)
ইৰাণ, মধ্য এছিয়া

উদ্ভিদবিদ্যা

উদ্ভিদবিদ্যাৰ দৃষ্টিকোণত বাদাম হৈছে এটা শুকান ফল, যাৰ বীজটো কঠিন আৱৰণৰ ভিতৰত থাকে। এইবিলাক সাধাৰণতে যৌগিক ডিম্বাশয়ৰ পৰা উৎপন্ন হয়।

সাধাৰণ ব্যৱহাৰ

দৈনন্দিন কথোপকথনত বহু ধৰণৰ খোলা বা গুটিকেই বাদাম বুলি কোৱা হয়, যদিও ইবোৰ প্ৰকৃত বাদাম নহয়। উদাহৰণস্বৰূপে:চীনাবাদাম, লেগিউম, কাজু, কলাবাদাম আদি।

এইবোৰত বীজটো খোৱা হয় আৰু বহলভাৱে খাদ্য হিচাপে ব্যৱহৃত হয়, সেয়ে সৰ্বসাধাৰণতে "বাদাম" বুলি কোৱা হয়।

পুষ্টিমান

বাদাম উচ্চ শক্তি সম্পন্ন খাদ্য, য’ত প্ৰচুৰ পৰিমাণে প্ৰটিন, অসম্পৃক্ত চৰ্বি, আঁহ, ভিটামিন E, মেগনেছিয়াম, আৰু এণ্টিঅক্সিডেণ্ট থাকে। এইসকল উপাদানে হৃদযন্ত্ৰৰ ৰোগ, ৰক্তচাপ, আৰু মগজুৰ ক্ৰিয়া উন্নত কৰিবলৈ সহায় কৰে।

খাদ্যৰূপে ব্যৱহাৰ

বাদাম কেঁচাই বা ভাজি খোৱা হয়, লগতে মিঠাই, চকলেট, পেকেট খাদ্য আদিত বহুল ব্যৱহৃত। বাদামৰ পৰা তেল (চীনাবাদাম, কাজু) আৰু গাখীৰ (বাদাম গুটি) তৈয়াৰ কৰা হয়।

তথ্যসূত্ৰ

শ্ৰেণী:খাদ্য
শ্ৰেণী:শস্য
২০ নৱেম্বৰ

এইদিনটোত ঘটা কেইটামান উল্লেখযোগ্য ঘটনা-

ঘটনাৱলী

১৯৮০ - ৰোনাল্ড ৰিগান আমেৰিকাৰ ৰাষ্ট্ৰপতি নিৰ্বাচিত হয়।
১৯৮০ - ভয়েজাৰ-১। বহিঃসৌৰজগত অধ্যয়ন কৰিবলৈ ১৯৭৭ চনত নাছাই উৎক্ষেপণ কৰা এই যানখনে ১৯৭৯ চনত বৃহস্পতি গ্ৰহ-প্ৰণালী আৰু ১৯৮০ চনত শনি গ্ৰহ-প্ৰণালীৰ অনুসন্ধান কৰাৰ পিছত অভিযান সমাপ্ত কৰে।
১৯৮৫ - মাইক্ৰছফ্ট উইণ্ডোচ ১.০, মাইক্ৰছফ্টৰ দ্বাৰা তৈয়াৰ কৰা প্ৰথম গ্ৰাফিকেল ব্যক্তিগত কম্পিউটাৰ অপাৰেটিং চিষ্টেম, মুকলি কৰা হয়।
১৯৯৮ - আন্তৰ্জাতিক মহাকাশ কেন্দ্ৰৰ বাবে প্ৰথম মহাকাশ কেন্দ্ৰ মাপদণ্ড সংগ্ৰাহক উপাদান-জাৰিয়া, কাজাখস্তানৰ বাইকোনুৰ কছমড্ৰোমৰ পৰা উৎক্ষেপণ কৰা হয়।
২০২২ - আৰবীয়ান ৰাষ্ট্ৰ কাটাৰত ২২ সংখ্যক ফিফা বিশ্বকাপ আৰম্ভ। এই বিশ্বকাপ ২০ নৱেম্বৰ ২০২২ৰ পৰা ১৮ ডিচেম্বৰ ২০২২ লৈকে অনুষ্ঠিত হ'ব। আৰৱ বিশ্বত অনুষ্ঠিত হোৱা এইখন প্ৰথম বিশ্বকাপ আৰু, দক্ষিণ কোৰিয়া আৰু জাপানত ২০০২ চনৰ বিশ্বকাপৰ পিছত সম্পূৰ্ণৰূপে এছিয়াত অনুষ্ঠিত হোৱা দ্বিতীয়খন বিশ্বকাপ। মুঠ আঠখন ষ্টেডিয়ামত খেল খেলিবলগীয়া এই বিশ্বকাপত ৩২খন দেশে খেলিবলৈ যোগ্যতা অৰ্জন কৰে।

জন্ম

১৯২৩ - নাদিন গাৰ্ডিমাৰ, দক্ষিণ আফ্ৰিকাৰ লেখিকা।
১৯৪২ - জ' বাইডেন, আমেৰিকা যুক্তৰাষ্ট্ৰৰ ৰাজনীতিবিদ।
১৯৫০ - সুহাসিনী মুলে, ভাৰতীয় অভিনেত্ৰী।
১৯৬২ - ৰাজকুমাৰ হিৰাণী, ভাৰতীয় চলচ্চিত্ৰ পৰিচালক।
১৯৮১ - বিন্দু মালিনী, ভাৰতীয় কণ্ঠশিল্পী।
১৯৮৯ - ববিতা কুমাৰী ফোগাট, ভাৰতীয় মহিলা মল্লযোদ্ধা।
১৯৮৯ - এডৱিন পাৱেল হাবল, আমেৰিকান জ্যোতিৰ্বিজ্ঞানী।

মৃত্যু

১৯১০ - লিঅ’ টলষ্টয়, প্ৰখ্যাত ৰুছ কথা সাহিত্যিক।
১৯৯৯ - ছুফিয়া কামাল, বাংলাদেশী কবি, নাৰীবাদী নেত্ৰী আৰু ৰাজনৈতিক কৰ্মী।

দিৱস

বিশ্ব শিশু দিৱস। ১৯৫৯ চনৰ ২০ নৱেম্বৰত ৰাষ্ট্ৰসংঘই শিশুৰ অধিকাৰৰ ঘোষণা পত্ৰ গ্ৰহণ কৰে। শিশুৰ অধিকাৰৰ ঘোষণাক স্মৰণ কৰি প্ৰতিবছৰৰ ২০ নৱেম্বৰ তাৰিখে বিশ্ব শিশু দিৱস পালন কৰি অহা হৈছে।
শিক্ষক দিৱস (ভিয়েটনাম)।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা
দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা
তীস জানুৱাৰী ৰ'ড

তীস জানুৱাৰী ৰ’ড (Hindi: Tees January Marg) বা ত্ৰিশ জানুৱাৰী পথ ভাৰতৰ দিল্লী মহানগৰীৰ লুটিয়েনচ্‌ দিল্লীত থকা এটি পথ। ইয়াক পূৰ্বতে আলবুকুৰ্ক ৰ’ড বুলি কোৱা হৈছিল। ১৯৪৮ চনৰ ৩০ জানুৱাৰী তাৰিখে দেশৰ হকে মহাত্মাই দিয়া প্ৰাণ বলিদানক স্মৰণ কৰি পথটো ত্ৰিশ (হিন্দীত তীস) জানুৱাৰী নমেৰে নামাঙ্কণ কৰা হৈছিল।

গান্ধীয়ে তেওঁৰ জীৱনৰ শেষৰ পাঁচমাহ (১৪৪ দিন) বিৰলা পৰিয়ালৰ সৈতে ‘ফাইভ তীস জানুৱাৰী মাৰ্গ’ (5 Tees January Marg)ত অৱস্থিত ‘বিৰলা হাউচ’ত কটাইছিল। ১৯৬৬ চনত, ভাৰত চৰকাৰে ‘বিৰলা নিৱাস’ ক্ৰয় কৰি ইয়াক গান্ধী স্মৃতি নাম দিয়ে। ‘গান্ধী স্মৃতি’ৰ কাষতে ‘ছিক্স তীস জানুৱাৰী মাৰ্গ’ত ভাৰতৰ ‘ৰাষ্ট্ৰীয় প্ৰতিৰক্ষা মহাবিদ্যালয়’ আছে।

২০০৮ চনত দিল্লীৰ নাগৰিক সংস্থা নতুন দিল্লী পৌৰ পৰিষদে (এনডিএমচি) ‘তীস জানুৱাৰী মাৰ্গ’ নৱনিৰ্মাণ পৰিকল্পনাৰ উন্মোচন কৰে। গান্ধী স্মৃতিৰ নতুন পদ পথ, পথৰ পোহৰ ব্যৱস্থা, উদ্যান-শস্য, ৰাস্তাৰ দুয়োকাষৰ জলসিঞ্চন লাইনৰ বিকাশ আৰু ‘তীস জানুৱাৰী মাৰ্গ’, গান্ধী স্মৃতি আৰু ‘ক্লেৰিজ হোটেল’ৰ সন্মুখৰ পৰা তীস জানুৱাৰী পথলৈ গাড়ী আৰু বাছ পাৰ্কিং স্থানান্তৰ কৰা আদি এই পৰিকল্পনাৰ অন্তৰ্ভুক্ত আছিল, য’ত নতুন পাৰ্কিং এলেকা বিকশিত কৰাৰ কথাও আছিল। ২০০৬ চনত ঘোষিত এই পৰিকল্পনাৰ অন্তৰ্গত তীস জানুৱাৰী লেন আৰু অন্যান্য সংলগ্ন ঘূৰণীয়া পথসমূহৰ নৱনিৰ্মাণৰ আনুমানিক ব্যয় ৭,৬৩,০০,০০০-৭.৬৩ কোটি (১৭ কোটি বা ২.৪ নিযুত আমেৰিকান ডলাৰৰ সমান) টকা ধাৰ্য কৰা হৈছিল।

তথ্যসূত্ৰ

শ্ৰেণী:মহাত্মা গান্ধী
যৌন বৈচিত্ৰ্য

যৌন বৈচিত্ৰ্য (ইংৰাজী: Sexual diversity) বা লিংগ আৰু যৌন বৈচিত্ৰ্য (ইংৰাজী: Gender and sexual diversity; চমুকৈ GSD) বুলিলে যৌন বৈশিষ্ট্য, যৌন অভিমুখিতা আৰু লিংগ পৰিচয়ৰ সকলো বৈচিত্ৰ্যক বুজায়। এই বহুত্ব গঠন কৰা প্ৰতিটো পৰিচয়, আচৰণ বা বৈশিষ্ট্যক পৃথকে উল্লেখ নকৰাকৈয়ে এই ধাৰণাটোৱে সকলোকে সামৰি লয়।

অৱলোকন

পাশ্চাত্য জগতত সাধাৰণতে যৌন অভিমুখিতা (বিষমকামী, সমকামী আৰু উভকামী), লিংগ পৰিচয় (ৰূপান্তৰিত লিংগ আৰু চিচজেণ্ডাৰ) আৰু সংশ্লিষ্ট সংখ্যালঘুসকলক (আন্তঃলিংগ) বুজাবলৈ সৰল শ্ৰেণীবিভাজন ব্যৱহাৰ কৰা হয়। এইসমূহক LGBTQ বা LGBTQIA+ (লেচবিয়ান, গে’, উভকামী, অযৌন, ৰূপান্তৰিত লিংগ আৰু কেতিয়াবা আন্তঃলিংগ ব্যক্তি) আদি সংক্ষিপ্ত শব্দৰ অধীনত একত্ৰিত কৰা হয়; অৱশ্যে অন্যান্য সংস্কৃতিৰ যৌন আৰু লিংগ ব্যৱস্থা বুজাৰ বেলেগ বেলেগ উপায় আছে। যোৱা কেইটামান দশকত কিছুমান যৌনতত্ত্ব (sexology) সম্পৰ্কীয় তত্ত্বৰ সৃষ্টি হৈছে, যেনে কিনছে স্কেল আৰু কুইয়াৰ থিয়ৰী। এই তত্ত্বসমূহৰ মতে কেৱল উক্ত শ্ৰেণীবিভাজনসমূহ মানুহৰ আৰু আনকি অন্যান্য প্ৰাণী প্ৰজাতিৰ যৌন জটিলতা বৰ্ণনা কৰিবলৈ যথেষ্ট নহয়।

উদাহৰণস্বৰূপে, কিছুমান মানুহে বিষমকামী আৰু উভকামীৰ মাজৰ এক মধ্যৱৰ্তী যৌন অভিমুখিতা (হেটেৰ’ফ্লেক্সিবল) বা সমকামী আৰু উভকামীৰ মাজৰ (হ’ম’ফ্লেক্সিবল) অভিমুখিতা অনুভৱ কৰিব পাৰে। ই সময়ৰ লগে লগে সলনিও হ’ব পাৰে (যৌন তৰলতা), বা কেৱল পুৰুষ আৰু মহিলাৰ প্ৰতিয়েই নহয়, বৰঞ্চ লিংগৰ সমগ্ৰ বৰ্ণালীৰ প্ৰতি থকা আকৰ্ষণকো সামৰি ল’ব পাৰে (সৰ্বকামী)। অৰ্থাৎ উভকামিতাৰ ভিতৰতে এক বিশাল বৈচিত্ৰ্য আৰু পছন্দ থাকে যিবোৰ একচেটিয়া বিষমকামিতাৰ পৰা সম্পূৰ্ণ সমকামতালৈ ভিন্ন হ’ব পাৰে (কিনছে স্কেল)।

যৌন বৈচিত্ৰ্যৰ ভিতৰত আন্তঃলিংগ ব্যক্তি অৰ্থাৎ মহিলা আৰু পুৰুষৰ মাজৰ বিবিধ মধ্যৱৰ্তী বৈশিষ্ট্য লৈ জন্ম গ্ৰহণ কৰা লোকসকল অন্তৰ্ভুক্ত। ইয়াৰ উপৰিও ৰূপান্তৰিত লিংগ, লিংগ-তৰল (genderfluid) ব্যক্তি আদিও ইয়াত অন্তৰ্ভুক্ত।

তথ্যসূত্ৰ

শ্ৰেণী:মানৱ যৌনতা
শ্ৰেণী:যৌন অভিমুখিতা
শ্ৰেণী:এলজিবিটি
ইভাংকা দাস

ইভাংকা দাস (জন্ম নাম: অৰণদীপ দাস) এগৰাকী ভাৰতীয় অভিনেত্ৰী, নৃত্যশিল্পী, নৃত্য পৰিচালক, আৰু মডেল। ভাৰতীয় ৰিয়েলিটি টেলিভিছন শ্ব ' ডান্স দীৱানে, হদ্দী আৰু ঘূমেৰ ছবিৰ লগতে নেটফ্লিক্সৰ ধাৰাবাহিক বম্বে বেগমছত অংশগ্ৰহণৰ বাবে তেওঁ পৰিচিত৷

প্ৰাৰম্ভিক জীৱন

ল'ৰা অৱস্থাত কলকাতাত জন্মগ্ৰহণ কৰা দাসে মুম্বাই আৰু কলকাতাৰ এটা ৰক্ষণশীল পৰিয়ালত ডাঙৰ-দীঘল হৈছিল। শৈশৱতে তেওঁৰ পিতৃ-মাতৃ দুয়োৰে মৃত্যু হয়। তেওঁ কয় যে তেওঁ সদায় মহিলা হিচাপে পৰিচয় দিছিল, আৰু লিংগ ডিছফ'ৰিয়া অনুভৱ কৰিছিল, কিন্তু ভগৱান কৃষ্ণৰ ইস্ককন মন্দিৰ ভ্ৰমণ কৰাৰ পিছত, বুজি পাইছিল যে তেওঁ এগৰাকী নাৰী, "আৰু সেই আধ্যাত্মিকতাৰ জৰিয়তে, মই আভ্যন্তৰীণ শক্তি পাইছিলোঁ আৰু অনুভৱ কৰিছিলোঁ যে মই পুনৰ জন্ম লৈছো।" ইভাংকা দাসে চণ্ডীগড়ৰ কিটি চু ক্লাবত নৃত্যশিল্পী হিচাপে কাম আৰম্ভ কৰে। তেখেতই কিটি চু-ৰ বিভিন্ন ঠাইৰ ড্ৰেগ ৰাতিৰ অনুষ্ঠানতো অংশগ্ৰহণ কৰিছিল। তাৰোপৰি, তেওঁ ডেন্স দিৱানে অনুষ্ঠানত জনপ্ৰিয় প্ৰতিযোগী হিচাপেও পৰিচিত হৈছিল।

২০১৯ চনত ভোগ ইণ্ডিয়াৰ অনলাইন কভাৰত তেওঁ স্থান লাভ কৰে, যিটো নৱতেজ সিং জোহৰ বনাম ভাৰত চৰকাৰ ৰায়ৰ প্ৰথম বাৰ্ষিকী উদযাপন উপলক্ষে প্ৰকাশিত হৈছিল। এই ৰায়ত পূৰ্ণবয়স্কসকলৰ মাজত সহমতযুক্ত যৌন সম্পৰ্কক ডিক্ৰিমিনেলাইজ কৰা হৈছিল। তেওঁ ভোগ ইণ্ডিয়াক কৈছিল, "মই এগৰাকী ট্ৰেন্সজেণ্ডাৰ মহিলা আৰু এগৰাকী সংগ্ৰামী। আৰু এটা দিনত মই এগৰাকী চুপাৰষ্টাৰ হ'ম।"

২০১৯ চনত তেওঁ য়ে হে #মান্ডি নামৰ ৱেব শৃংখলাত কাৰীনা নামৰ এক গণিকালয়ৰ মালিকৰ ভূমিকাত অভিনেত্ৰী হিচাপে অভিষেক কৰে। ২০২০ চনত তেওঁ বম্বে বেগমছ নামৰ নেটফ্লিক্স ৱেব শৃংখলাত বিউটি নামৰ এক ট্ৰেন্সজেণ্ডাৰ মহিলাৰ সহায়ক চৰিত্ৰত অভিনয় কৰে।

২০২০ চনত তেওঁ এমটিভি বিটছৰ লভ ডুৱেট গীতমালাৰ "খুদ কো হি পাকে" নামৰ গীতত নিকিতা গান্ধীৰ সৈতে উপস্থিত হয়।

২০২৩ চনত, ইভাংকা দাসে অভিষেক বচ্চন, শাবানা আজমী আদি অভিনেতাৰ সৈতে বলিউড চলচ্চিত্ৰ ঘূমাৰ-ত অভিনয় কৰে।

টেলিভিছন আৰু ৱেব ছিৰিজ

ডেন্স দীৱানে
য়ে হ্যায় #মাণ্ডি
বম্বে বেগমছ
(সোণু কা ধাবা) দংগল টিভিত
মাজা মা
ছান ফ্ল'ৱাৰ (ৱেব ছিৰিজ)
ঘুমেৰ (২০২৩)
হদ্দী (২০২৩)

তথ্যসূত্ৰ

শ্ৰেণী:ভাৰতীয় অভিনেত্ৰী
শ্ৰেণী:নৃত্যশিল্পী
শ্ৰেণী:ভাৰতীয় মডেল
শ্ৰেণী:জীৱিত ব্যক্তি
শ্ৰেণী:ভাৰতীয় ট্ৰান্সজেণ্ডাৰ মহিলা
শ্ৰেণী:ভাৰতীয় ট্ৰান্সজেণ্ডাৰ অভিনেত্ৰী
প্ৰতিৰোধ সাহিত্য

প্ৰতিৰোধ সাহিত্যত কল্পকাহিনী, চিনেমা, নাটক, কবিতা, দৃশ্য কলা, গীত আদি অন্তৰ্ভুক্ত যদিও ইয়াৰ মাজতে সীমাবদ্ধ নহয়। প্ৰতিৰোধ সাহিত্যই ইতিহাসৰ বহু ধৰণৰ ৰাজনৈতিক প্ৰতিৰোধক প্ৰতিফলিত কৰে। প্ৰতিৰোধ সাহিত্য আৰু সংবাদ মাধ্যমে সক্ৰিয়ভাৱে সৃষ্টিশীলভাৱে নিপীড়ন বা নিপীড়নকাৰী ব্যৱস্থাক প্ৰতিহত কৰে। প্ৰতিৰোধ সাহিত্য হৈছে শিল্পৰ অন্যতম কাঠামো যিয়ে আন্দোলনক প্ৰতিৰোধৰ কাহিনীসমূহ যোগাযোগ আৰু সংৰক্ষণ কৰিবলৈ অনুমতি দিয়ে।

প্ৰতিৰোধ সাহিত্যৰ ইতিহাস

আমেৰিকান বিলোপবাদ

বিলোপবাদী আন্দোলনৰ প্ৰতি উৎসাহ আৰু সমৰ্থন বৃদ্ধি কৰাৰ চেষ্টা আৰু বৃদ্ধিৰ বাবে সাধাৰণতে কবিতা, বাতৰি কাকত আৰু গীতৰ ব্যৱহাৰ কৰা হৈছিল। ইয়াৰ উপৰিও কিছুমান দাসত্বত থকা লোকে দাসত্বৰ আখ্যান প্ৰকাশ কৰিছিল যিয়ে তেওঁলোকৰ দাসত্বৰ প্ৰত্যক্ষ অভিজ্ঞতাৰ বিষয়ে নথিভুক্ত কৰিছিল আৰু মাত মাতিছিল।

ভিয়েটনাম যুদ্ধৰ প্ৰতি আমেৰিকান প্ৰতিৰোধ

'৬০ৰ দশকৰ আৰম্ভণিতে আৰু ৭০ৰ দশকলৈকে ভিয়েটনাম যুদ্ধৰ বিৰোধিতাৰ বাবে বহু ক্ষেত্ৰৰ আমেৰিকান একত্ৰিত হৈছিল। আটাইতকৈ পৰিচিত বিক্ষোভ হৈছে কেণ্ট ষ্টেট ইউনিভাৰ্চিটিৰ প্ৰতিবাদ; য'ত ১৯৭০ চনৰ ৪ মে'ত অহাইঅ' নেচনেল গাৰ্ডে চাৰিজন ছাত্ৰক হত্যা কৰিছিল। এই সময়ছোৱাত হোৱা বহুতো ধৰণৰ প্ৰতিৰোধৰ ভিতৰত এই আন্দোলনৰ আটাইতকৈ স্থায়ী সুপৰিণতি হৈছে আমেৰিকাৰ ভোটদানৰ বয়স ২১ বছৰৰ পৰা ১৮ বছৰলৈ হ্ৰাস কৰা।

সাহিত্যিক অধ্যয়ন

সাহিত্যিক অধ্যয়নত প্ৰতিৰোধ সাহিত্য হৈছে এক উপক্ষেত্ৰ য'ত সাহিত্যিক সৃষ্টিশীল অধ্যয়ন কৰিব পাৰি আৰু যাক প্ৰভাৱশালী মতাদৰ্শক প্ৰতিহত কৰিবলৈ এক সামাজিক-ৰাজনৈতিক কাৰ্যকলাপ হিচাপে বুজিব পাৰি। লিংগভিত্তিক অত্যাচাৰ প্ৰতিহত কৰিবলৈ, বা মুক্তি সংগ্ৰাম বা নিৰ্বাসনত লিখাৰ অসুবিধা প্ৰদৰ্শন কৰিবলৈ প্ৰতিৰোধ সাহিত্য ব্যৱহাৰ কৰিব পাৰি। প্ৰতিৰোধ সাহিত্য অধ্যয়ন কৰাটো নীতি-নিয়মক প্ৰত্যাহ্বান জনোৱা আৰু কিছুমান ক্ষেত্ৰত আশাৰ সৃষ্টি কৰিব পৰা সংস্কৃতিৰ পদ্ধতিসমূহক অৱজ্ঞা কৰাৰ এটা উপায়। ৰাজনীতি বিজ্ঞান বা ইতিহাসৰ দৰে ক্ষেত্ৰত সশস্ত্ৰ প্ৰতিৰোধৰ চিত্ৰণ বিশ্লেষণ কৰিলে চৰকাৰী আৰু নাগৰিক পৰিৱৰ্তন কেনেদৰে ঘটে তাক প্ৰমাণ কৰিব পাৰি, কেৱল সাহিত্যৰো ভূমিকা আছে। এই সাহিত্যিক উপক্ষেত্ৰখনক সংজ্ঞায়িত কৰিবলৈ অহা বাৰ্বাৰা হাৰ্লোৰ ৰেজিষ্টেন্স লিটাৰেচাৰ (১৯৮৭) নামৰ কিতাপখনে প্ৰমাণ কৰিছে যে সাহিত্যিক বিশ্লেষণ আৰু নিয়োজনে কেনেকৈ ৰাজনৈতিক প্ৰতিৰোধৰ নতুন ধাৰণা গঢ়ি তুলিব পাৰে।

প্ৰতিৰোধ সাহিত্যৰ ৰূপ

প্ৰতিৰোধ সাহিত্য হাস্যৰস, অভিযোগ আৰু গুজৱৰ ৰূপত হ’ব পাৰে। ইতিহাসৰ বহু সময়ত প্ৰতিৰোধৰ সময়ছোৱাৰ মাজেৰে জীৱন কটোৱা লেখকসকলে কল্পকাহিনীৰ উপন্যাস ৰচনা কৰি আহিছে আৰু এই গল্পসমূহৰ শক্তিয়ে ইতিবাচক সামাজিক পৰিৱৰ্তন আনিছে। ইয়াৰ কিছুমান সুপৰিচিত উদাহৰণ হ’ল ১৯০৬ চনত আপটন চিনক্লেয়াৰৰ উপন্যাস দ্য জংগল আৰু জন ষ্টেইনবেকৰ দ্য গ্ৰেপছ অৱ ৰেথ, যি শ্ৰমিক শ্ৰেণীৰ বাবে অধিক অধিকাৰৰ সৃষ্টি হৈছিল।

তথ্যউৎস

শ্ৰেণী:সাহিত্য
মোস্তফা সৰোৱাৰ ফাৰুকী

মোস্তফা সৰোৱাৰ ফাৰুকী (ইংৰাজীঃ Mostofa Sarwar Faruki) হৈছে এগৰাকী বাংলাদেশী চলচ্চিত্ৰ পৰিচালক, প্ৰযোজক আৰু চিত্ৰনাট্যকাৰ যিয়ে বাংলা চলচ্চিত্ৰ কাম কৰে।

তেওঁৰ ছবি থাৰ্ড পাৰ্ছন সিঙ্গুলাৰ নম্বৰ, টেলিভিছন, নো বেড অৱ ৰ 'জেছ সমগ্ৰ বিশ্বতে সমালোচকৰ প্ৰশংসা লাভ কৰিছিল আৰু অসংখ্য আন্তঃৰাষ্ট্ৰীয় আৰু ৰাষ্ট্ৰীয় বঁটা লাভ কৰে। 2024 চনৰ 10 নৱেম্বৰত তেওঁক বাংলাদেশৰ অন্তৱৰ্তীকালীন চৰকাৰ সাংস্কৃতিক পৰিক্ৰমা মন্ত্ৰালয় উপদেষ্টা হিচাপে নিযুক্তি দিয়া হৈছিল।
Category:Articles containing Bengali-language text

তথ্যসূত্ৰ
হেমচন্দ্ৰ বৰুৱা

হেমচন্দ্ৰ বৰুৱা (; ১৮৩৫–১৮৯৬) অসমীয়া ভাষা-সাহিত্যৰ এজন একনিষ্ঠ সেৱক। ‘অসমীয়া ভাষাৰ ওজা’ নামেৰে সম্বোধিত হেমচন্দ্ৰ বৰুৱা, হেমকোষ অভিধানৰ প্ৰণেতা। তেওঁৰ মৃত্যুৰ পিছত ১৯০০ চনত হেমকোষ প্ৰকাশিত হয়। হেমচন্দ্ৰ বৰুৱাৰ জন্মদিনটোক (১০ ডিচেম্বৰ) ২০০৫ চনৰ পৰা 'অন্ধবিশ্বাস আৰু কুসংস্কাৰবিৰোধী দিৱস' হিচাপে ইলোৰা বিজ্ঞান মঞ্চই পালন কৰি আহিছে।

উদ্ধৃতি

বিবেকেই জীৱনৰ গুপ্ত আদালত৷
আজিকালি আমাৰ সমাজলৈ চাই ভাৰ্যা মৰা পুৰুষে পুনৰায় বিয়া কৰা গোটেই নিন্দনীয়৷ মই ভাবিছিলোঁ মোৰ ভাৰ্যা নহৈ মোৰ মৃত্যু হোৱা হ’লে তেওঁৰ কি অৱস্থা হ’লহেঁতেন৷ তেওঁ মৰিছে, তথাপি মোৰ ইচ্ছা হ’লেই মই এটা কিয় তিনিটা বা অধিক বিয়া কৰাব পাৰোঁ, কিন্তু বিধৱা হোৱাৰ পাছত পুনৰ বিয়াৰ নাম লোৱা মাত্ৰেই তেওঁৰ জাতি গ’লহেঁতেন, সমাজে বৰ্জ্জিলেহেঁতেন আৰু তেওঁ জীৱন্ততে মৰা যেন হৈ থাকিলহেঁতেন, ই কেনে অসংগত, কেনে অযুগুত, এতেকে পুনৰায় বিয়া কৰা মোৰ উচিত নহয়৷
এতিয়া ভাল মানুহৰ তিৰোতা আনৰ আগত ওলোৱা থাকোক, গিৰিয়েক আহিবৰ গম পালে ‘ডাঙ্গৰীয়া আহিছে বুলি’ পাঁচ হাত মান ওৰণি লৈ, বাঘৰ ভয়ত গৰু পলোয়াদি চুকত সোমাইগৈ। ডাঙ্গৰীয়াজনাই ও তিৰোতাক মৰম কৰিলে বা ভাল মুখে কথা ক’লে তিৰোতাই আশই পাব বুলি ঘৈণীয়েকৰ ফাললৈ কপালৰ গাঁঠি থোপা কৰিহে চাই, আৰু অনেকে গালি পাৰিহে ঘৈণীয়েকক মাতে, আন কি অলপ দোষতে ঘৈণীয়েকক (ছিঃ ছিঃ কি ঘিণৰ কথা) পাৰে মানে মাৰে।…… এইবোৰ কথা যে অতি গৰহিত, ইয়াক ক’বৰ কাম নাই আৰু যেতিয়ালৈকে দেশাচাৰৰ দাস হৈ মানুহে এই ৰূপে আচৰণ কৰে, তেতিয়ালৈকে দেশৰ মংগল হ’বৰ আগন্তুক নাই৷....... অতএব হে আমাৰ ‘দেশীসকল’। তোমালোকেও তোমালোকৰ তিৰোতাৰ অহিতে যি কুসংস্কাৰ আছে, তাক এৰি পেলাই, সিহঁতক জ্ঞান বিদ্যা শিকাই উত্তম সংগী জ্ঞান কৰা, কাৰণ সিহঁত তোমালোকৰ শৰীৰৰ এফাল আৰু উত্তম বন্ধু।
যেনেকৈ সোণৰ পৰীক্ষাৰ উপায় জুই তেনেকৈ পুথিৰ পৰীক্ষক পাঠক।
বিধৱাৰ বিয়াৰ মই পক্ষপাতী; কিন্তু মই এনেকৈ নকওঁ যে, তিৰোতা বাঁৰী হলেই অৱশ্যে আকৌ বিয়া কৰিব বা দিব লাগে। মোৰ মতে বিধৱাৰ বিয়াৰ দুৱাৰত যি এডাল ডাঙ্গৰ ডাং আছে, সি গুছি বাটটো মুকলি হব লাগে, সেয়ে হলে এতিয়া যেনেকৈ ঘৈণীয়েক মৰা মতাই ইচ্ছা আৰু সুচল হলে অবাধে পুনৰায় বিয়া কৰে তেনেকৈ গিৰিয়েক মৰা তিৰোতায়ো কৰিব।

হেমচন্দ্ৰ বৰুৱা সম্পৰ্কে বিভিন্নজনৰ উক্তি

হেমচন্দ্ৰ বৰুৱাৰ জীৱনৰ বিষয়ে আমি যি যৎসামান্য কথা জানো, তাৰ পৰাই প্ৰমাণিত হয় যে তেওঁ আছিল আধুনিক অসমৰ সৰ্বপ্ৰথম non-conformist সমাজ-বিপ্লৱী, প্ৰথম হিউমেনিষ্ট বা মানব-তন্ত্ৰী আৰু অসমৰ আধুনিকতাৰ প্ৰথম অগ্ৰদূত। অতি পৰিতাপৰ কথা এই যে এনে এজন মানুহৰ বিজ্ঞানসন্মত অথচ পূৰ্ণাংগ জীৱন চৰিত এখন আজিলৈকে প্ৰকাশিত হৈ নোলাল। (হোমেন বৰগোহাঞি)
পাঠমালা লিখি ল’ৰাৰ ডিঙিত পিন্ধালা বিদ্যাৰ হাৰ৷ হেমৰ কোষেৰে অভাৱ গুচাই সুজিলা মাতৃৰ ধাৰ৷ (দুৰ্গানাথ বৰুৱা)
অসমীয়া ভাষা সাহিত্যক ৰক্ষা কৰিবলৈ ঈশ্বৰেই যেন পঠিয়াই দিছিল হেমচন্দ্ৰ বৰুৱাক। কাৰণ ১৮৩৫ চনৰ সন্ধিক্ষণত তেওঁৰ জন্ম। পিচৰ বছৰতে অসমত অসমীয়াৰ ঠাইত প্ৰচলন আৰম্ভ হৈছিল বঙলা ভাষাৰ।.... যিটো সময়ত শিক্ষাৰ নামত ব্যভিচাৰ চলিছিল, সেই সময়ত হেমচন্দ্ৰ বৰুৱাই অভিধান, ব্যাকৰণ প্ৰণয়ন কৰি অসমীয়া ভাষাক ৰক্ষা কৰিছে। হেমচন্দ্ৰক পাহৰিলে আমাৰ জীৱনৰ চৰম পৰাজয় হ'ব৷ (ড° বসন্ত কুমাৰ ভট্টাচাৰ্য্য)
বুদ্ধিনিষ্ট, ব্যাংগাত্মক আৰু সমাজ সচেতন হাস্যৰসৰ সৃষ্টি হয় প্ৰথম হেমচন্দ্ৰ বৰুৱাৰ লেখনীত৷ (ড° সত্যেন্দ্ৰ নাথ শৰ্মা)
হেমচন্দ্ৰৰ বিৰুদ্ধে অতি ৰক্ষণশীল সমাজৰ অনুগামীসকলে যিয়েই নকওক কিয়, তেওঁৰ জীৱনৰ প্ৰধান লক্ষ্য আৰু উদ্দেশ্য আছিল দেশবাসীৰ মংগল।(পি আৰ গৰ্ডন)

উৎস

লগতে চাওক

হিতেশ্বৰ বৰবৰুৱা
পূৰবী বৰমুদৈ

বাহ্যিক সংযোগ

শ্ৰেণী:মৃত ব্যক্তি
শ্ৰেণী:অসমৰ ব্যক্তি
শ্ৰেণী:অসমীয়া প্ৰবন্ধকাৰ
শ্ৰেণী:অসমীয়া ভাষাবিদ
ধাতা

হিন্দু ধৰ্মত ধাতা (সংস্কৃত: ধাতা) বা ধত্ৰ আদিত্যৰ ভিতৰত অন্যতম সৌৰ দেৱতাৰ নাম। তেওঁ স্বাস্থ্য আৰু যাদুৰ দেৱতাও। তন্ত্ৰ অংকন আৰু বৈদিক গীত গাই তেওঁক তন্ত্ৰত আমন্ত্ৰণ কৰা হয়। প্ৰায়ে অশ্বমেধ যজ্ঞৰ দৰে প্ৰধান যজ্ঞৰ সময়ত আমন্ত্ৰণ কৰা হয়।

হিন্দু মহাকাব্য - মহাভাৰত আৰু ৰামায়ণ দুয়োখন মহাকাব্যতে ধাতাক আদিত্য হিচাপে প্ৰমাণিত হৈছে। মহাভাৰত মহাকাব্যত তেওঁ খাণ্ডৱ বন দাহত অৰ্জুন আৰু কৃষ্ণৰ সৈতে যুঁজিছিল বুলি বৰ্ণনা কৰা হৈছে। অগ্নি পুৰাণত তেওঁক হালধীয়া ৰং আৰু কৰ্কট ৰাশিৰ সৈতে জড়িত কৰা হৈছে।

তথ্যসূত্ৰ

শ্ৰেণী:দেৱ-দেৱী
শল্য−মুখা

শল্য−মুখা বা ছাৰ্জিকেল মাস্ক হৈছে চিকিৎসা সম্পৰ্কীয় কাৰ্যত ব্যৱহাৰ কৰিবৰ বাবে স্বাস্থ্য কৰ্মীসকলৰ বাবে নিৰ্মাণ কৰা বিশেষ ধৰণৰ মুখা। ইয়াক মুখ−আৱৰণ (Face mask) বুলিও কোৱা হয়। এই মাস্ক পিন্ধোতাজনৰ নাক আৰু মুখৰ পৰা ওলোৱা শ্বসন কণিকা আৰু থু−খেকাৰ টোপালত থকা বেক্টেৰিয়াৰ পৰা ৰোগী নাইবা চিকিৎসা কৰ্মীৰ সংক্ৰমণ ৰোধ কৰিবলৈ নিৰ্মাণ কৰা হয়। বায়ুৰ ক্ষুদ্ৰ বেক্টেৰিয়া বা ভাইৰাছক শ্বাস−প্ৰশ্বাসৰ জৰিয়তে প্ৰৱেশ কৰাত বাধা দিব পৰাকৈ এই মুখাবোৰ সক্ষম নহয়। অবশ্যে N95 বা FFP ৰ দৰে মুখাই ইণফ্লুৱেঞ্জাৰ দৰে ৰোগৰ বীজাণুক বাধা দিব পাৰে; আনহাতে পিছৰবিধ মুখাৱৰণ নিৰ্মাণ কৰা পদাৰ্থ, গঠন আৰু কঠিন ৰোধকৰ বাবে পৰীক্ষাগাৰৰ প্ৰয়োগসমূহত ব্যৱহাৰৰ বাবে অধিক কাৰ্যকৰী।

সুৰক্ষা আৰু গুণগত দিশ অনুসৰি বিভিন্ন প্ৰকাৰৰ শল্য−মুখা পোৱা যায়। যদিও এই মুখাৰ নাম শল্য−মুখা, তথাপি সকলো শল্য−মুখা শল্য চিকিৎসা সময়ত পিন্ধাৰ বাবে উপযোগী নহয়। এনে মাস্কত ছাৰ্জিকেল, আইছ'লেচন, ডেণ্টেল, বা মেডিকেল আদি লেবেল লগোৱা থাকিবও পাৰে। চীনত চিকিৎসা মুখা (অ-শল্য) আৰু শল্য-মুখাৰ মাজত পাৰ্থক্য থকা দেখা যায়।

শল্য−মুখাসমূহ মেল্ট ব্লৌয়িং পদ্ধতিত ঊণ-বিহীন কাপোৰৰ পৰা প্ৰস্তুত কৰা হয়। প্ৰায় ১৯৬০ চনৰ পৰা এনে মাস্কৰ ব্যৱহাৰ আৰম্ভ হৈছিল উন্নত দেশ বিলাকক বৃহৎ পৰিমাণত কাপোৰৰ মাস্কৰ সলনি ব্যৱহাৰ হৈছিল। ২০১৯ − ২০২০ চনৰ ক'ৰ'ণা ভাইৰাছৰ বিশ্বমাৰীৰ সময়ত শল্য-মুখাৰ ব্যৱহাৰ এটা বিতৰ্কৰ বিষয় হিচাপে পৰিগণিত হৈছিল, কিয়নো এই সময়ত এনে মাস্কৰ খুব অভাব ঘটিছিল।

তথ্য সংগ্ৰহ

বাহ্যিক সংযোগ

Filtering out confusion. Frequently Asked Questions about Respiratory Protection, National Institute for Occupational Safety and Health
Cleaning and Sterilisation of Anaesthetic Equipment
Coronavirus disease (COVID-19) advice for the public: When and how to use masks

শ্ৰেণী:চিকিৎসা বিজ্ঞান
হেদিয়েহ তেহৰাণী

হেদিয়েহ তেহৰাণী (ফাৰ্চী: هديه تهرانی; জন্ম: ২৫ জুন, ১৯৭২) এগৰাকী ইৰানী অভিনেত্ৰী। ৰহস্যময়, নিৰ্বিকাৰ আৰু কঠোৰ মনোভাবাপন্ন মহিলাৰ চৰিত্ৰত কৰা অনৱদ্য অভিনয়ৰ বাবে তেওঁ বিশেষভাৱে পৰিচিত। তেওঁ দুটাকৈ ক্ৰিষ্টাল চিমৰ্ঘ বঁটা, চাৰিটাকৈ হাফেজ বঁটা, ইৰান চিনেমা চেলিব্ৰেশ্যন বঁটা আৰু ইৰানৰ চলচ্চিত্ৰ সমালোচক আৰু লেখক সংস্থাৰ বঁটাকে ধৰি বিভিন্ন সন্মান লাভ কৰিছে।

কৰ্মজীৱন

মহম্মদ ৰেজা শ্বৰিফীনিয়া আৰু অজিতা হাজিয়ানে তেওঁক প্ৰথমবাৰৰ বাবে দ্য ফেটফুল ডে চলচ্চিত্ৰখনৰ এটি চৰিত্ৰৰ বাবে প্ৰস্তাৱ দিছিল। তেওঁ এই ছবিখনৰ বাবে অডিচন দিছিল যদিও অভিনয় কৰিবলৈ অস্বীকাৰ কৰে আৰু পিছলৈ সেই চৰিত্ৰটো লাদান মোষ্টোফীয়ে ৰূপায়ণ কৰে। দ্য কিং চলচ্চিত্ৰত অভিনয় কৰাৰ পূৰ্বে, তেওঁ ইৰানী পৰিচালক দাৰিউশ্ব মেহৰ্জুই পৰিচালিত লেইলা ছবিখনৰ এটা চৰিত্ৰও প্ৰত্যাখ্যান কৰিছিল। ইয়াৰ পিছত কিয়ানৌশ্ব আয়াৰীয়ে তেওঁক টু বি অৰ নট টু বি ছবিখনত অভিনয়ৰ বাবে যোগাযোগ কৰে যদিও এইবাৰো তেওঁ অভিনয় কৰিবলৈ অমান্তি হয়। অৱশেষত পৰিচালক মাছুদ কিমিয়ায়ী তেওঁৰ ছবি দ্য কিংত হেদিয়েহক অভিনয় কৰাবলৈ সক্ষম হোৱা প্ৰথমগৰাকী পৰিচালক হিচাপে পৰিগণিত হয়।

ব্যক্তিগত জীৱন

প্ৰাণীৰ অধিকাৰৰ সপক্ষে প্ৰচাৰ চলোৱাৰ বাবে ২০১৬ চনত তেহৰাণৰ কেন্দ্ৰীয় লালা গাৰ্ডেনৰপৰা অভিনেত্ৰীগৰাকীক গ্ৰেপ্তাৰ কৰা হৈছিল, কিয়নো উক্ত সমাৱেশৰ বাবে চৰকাৰৰপৰা কোনো অনুমতি লোৱা হোৱা নাছিল। ইৰানৰ কেইবাখনো পৌৰসভাই কুকুৰৰ সংখ্যা বৃদ্ধি পোৱাৰ বাবে ৰাজপথৰ কুকুৰ নিধন কৰাৰ পাছতেই এই প্ৰতিবাদৰ আয়োজন কৰা হৈছিল। তেওঁৰ এই গ্ৰেপ্তাৰক একাংশ সক্ৰিয় কৰ্মীয়ে গৰিহণা দিছে।

তথ্যসূত্ৰ

বাহ্যিক সংযোগ

Hedieh Tehrani On SourehCinema (in Persian)

শ্ৰেণী:ইৰানৰ ব্যক্তি
শ্ৰেণী:অভিনেত্ৰী
মঙ্গোলিয় ৱিকিপিডিয়া

মঙ্গোলিয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ মঙ্গোলিয় সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।

পৰিসংখ্যা

চনত মঙ্গোলিয় ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

মঙ্গোলিয় ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ